**Breda Luthar: PRODUKCIJA LOKALNE SLAVE**

* javnost bolj diskurzivno kot demografsko dejstvo
* ključne spremembe javne govorice medijev v Sloveniji:
	+ dramatizacija družbe in humanizacija institucij s pomočjo personalizacije
	+ rutinsko reduciranje strukturne logike družbe na individualne motivacije
	+ tematizacija realnosti skozi osebno izkušnjo
* zvezdniški teksti kot diskurzi o individualnosti, zvezde in javne osebnosti pa reprezentacije subjektivitete, torej akterji, ki reprezentirajo za ljudi
* zvezdniški diskurz vir konstituiranja kolektivitet oziroma zamišljenih skupnosti
* politično in novinarsko polje sta postali v 90' ključni lokalni kulturni industriji, iz katerih se rekrutirajo lokalni slavni kot reprezentativni, toda tipični predstavniki družbe; ključni del nacionalne mi–skupnosti so postale medijske podobe reprezentativnih običajnih državljanov in njihovih reprezentativnih običajnih družin
* zvezdništvo kot ekonomski in kulturni fenomen
* preoblikovanje izvajalca v zvezdo z javno persono → nato lahko postane kulturna reprezentacija ali zvezdniški tekst
* ekonomiziranje kulture se kaže v semiotizaciji igralcev/pevcev/voditeljev, ki so z narativizacijo in vizualizacijo preoblikovani v kulturne reprezentacije
* ključni del zvezdniškega teksta je element nepredvidljivosti
* fenomen zvezdništva in slave je hkrati rezultat potrebe medijske industrije, da dramatizira in interpretira družbo s pomočjo personalizacije in reducira strukturno logiko družbe na individualne motivacije, ki jo upovedujejo znotraj referenčnega okvira individualnega izkustva, s pomočjo personalizacije humanizira institucije, poenostavlja kompleksne pomenske strukture ter razpravlja o raznovrstnih vidikih zasebnega … tudi tako, da ustvarja in reproducira slavo
* slava je rezultat režimov reprezentiranja
* ustvarjanje zvezdniškega teksta vedno tudi interpretacija kulture občinstva, ki ga zvezdniški tekst nagovarja
* slava historični (utemeljena na režimu vrednot in ideoloških konfiguracij družbe) in performativni (rezultat protokolov reprezentiranja) fenomen
* slava je diskurzivno konstituirana skozi način na katerega je posameznik reprezentiran
* ironija je konvencionalno retorično sredstvo za posredovanje moralnega sporočila o vedenju in življenju objekta ironizacije
* konstrukcija drugačnosti tujih zvezd in nasploh tematiziranje sveta zunaj nacionalne lokalnosti kot drugačnega, bizarnega, je sestavni del slavljenja istosti in navadnosti v reprezentacijah lokalnih javnih osebnosti in oblikovanja virtualne nacionalne skupnosti enakoživečih in enakomislečih
* za medijsko narativizacijo lokalnih osebnosti je značilno ukvarjanje z odkrivanjem osebnosti, ki je ločena od njene javne vloge (npr. kaj počne v prostem času)
* ključni spremembi v režimu reprezentiranja lokalnih slavnih osebnosti v Sloveniji v 90' sta:
	+ 1. razcvet reprezentiranja politika kot običajnega človeka
		2. preoblikovanje novinarjev v lokalne slavne ljudi in reprezentacija novinarja kot zastopnika »našega človeka in našega načina življenja«
* narativno in vizualno so politiki in novinarji v Janinih zgodbah vzpostavljeni kot individualizirani, toda tipični Slovenci
* intervju v obliki vprašanj in odgovorov vzpostavlja vtis večje distance med novinarjem in objektom upovedovanja, individualizira sogovornika in tako s pomočjo te distance konstituira posebno visok ali posebno nizek status sogovornika
* za zgodbe o domačih zvezdah je značilen t.i. komunikativni etos uglajenosti kot sredstvo za medsebojno ohranjanje obraza sogovorcev
* politiki in novinarji so narativno konstituirani kot del skupnosti enakomislečih in enakoživečih; kot del nemočne elite
* legitimiteta nosilca politične (javne funkcije se oblikuje na osnovi nadzorovanja njegove zasebnosti oz. simulaciji tipičnosti); nacionalna istost je podlaga oblikovanja skupnosti in reciprocitete perspektiv; običajnost in navadnost sta vir zaupanja